Document ID: 31988R4045

Padomes Regula (EOTK, EEK, Euratom) Nr. 4045/88
(1988. gada 19. decembris)
par Eiropas Kopienu Pirmās instances tiesas priekšsēdētāja, locekļu un tiesas sekretāra atalgojumu
EIROPAS KOPIENU PADOME,
ņemot vērā Padomes Lēmumu 88/591/EOTK, EEK, Euratom (1988. gada 24. oktobris), ar ko izveido Eiropas Kopienu Pirmās instances tiesu [1], un jo īpaši tā 2. panta 5. punktu,
ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 6. pantu,
tā kā saskaņā ar iepriekšminēto lēmumu Padome Eiropas Kopienu Tiesai pievienoja Pirmās instances tiesu, kurai uzdeva veikt svarīgas tiesas funkcijas;
tā kā jānosaka Pirmās instances tiesas priekšsēdētāja, locekļu un sekretāra algas, pensijas, kā arī citi maksājumi, kas paredzēti kā atalgojums;
tā kā attiecīgi jāgroza Padomes Regula Nr. 422/67/EEK, Nr. 5/67/Euratom (1967. gada 25. jūlijs) par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu [2], kurā jaunākie grozījumi izdarīti ar Padomes Regulu (Euratom, EOTK, EEK) Nr. 3875/87 [3],
IR PIEŅĒMUSI ŠO REGULU.
Vienīgais pants
Regulu Nr. 422/67/EEK, Nr. 5/67/Euratom groza šādi:
1. Virsrakstā iekļauj šādu tekstu:
"… un Pirmās instances tiesas priekšsēdētāja, locekļu un tiesas sekretāra".
2. Regulā iekļauj šādu pantu:
"21.a pants
1. Ievērojot šā panta 2. un 3. punktu, šīs regulas noteikumus attiecībā uz Eiropas Kopienu Tiesas priekšsēdētāju, locekļiem un tiesas sekretāru piemēro arī Pirmās instances tiesas priekšsēdētājam, locekļiem un tiesas sekretāram.
2. Pirmās instances tiesas priekšsēdētāja, locekļu un tiesas sekretāra mēneša pamatalga ir vienāda ar summu, ko iegūst, A 1 kategorijas pēdējās pakāpes Eiropas Kopienu ierēdņa pamatalgai piemērojot šādus procentus:
Priekšsēdētājam: | 112,5 | %, |
Locekļiem: | 104 | %, |
Tiesas sekretāram: | 95 | %. |
3. Šīs regulas 4. panta 3. punktā minētā ikmēneša piemaksa reprezentācijas izdevumiem ir šāda:
Priekšsēdētājam: | BEF 21015, |
Locekļiem: | BEF 19170, |
Tiesas sekretāram: | BEF 16299. |
Tiesas palātu priekšsēdētāji amata pilnvaru laikā papildus saņem īpašu amata piemaksu BEF 25573 mēnesī."
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 19. decembrī

Labels: 9
15